Ο **Ουάσινγκτον Σεμπαστιάν Αμπρέου Γκάλο** (*Washington Sebastián Abreu Gallo,* γεννήθηκε 17 Οκτωβρίου 1976) είναι Ουρουγουανός ποδοσφαιριστής, ο οποίος αγωνιζόταν ως επιθετικός. 
Ευρέως γνωστός με το ψευδώνυμό του *El Loco* (Ο Τρελός), ο παραγωγικός σκόρερ με περισσότερα από 400 τέρματα σε επίσημους αγώνες - σε συλλογικό και εθνικό επίπεδο - είναι ένας γυρολόγος που έχει παίξει για 31 ομάδες σε 11 χώρες κατά τη διάρκεια της επαγγελματικής του σταδιοδρομίας. 

Το 2017 μπήκε στο βιβλίο ρεκόρ Guinness ως ο ποδοσφαιριστής με τα περισσότερα επαγγελματικά συμβόλαια στην καριέρα του (τότε 26).

Διεθνής με την Ουρουγουάη για περισσότερα από 15 χρόνια, εκπροσώπησε τη χώρα του σε δύο Παγκόσμια Κύπελλα και τρία Κόπα Αμέρικα, κερδίζοντας το τελευταίο το 2011.

Σταδιοδρομία σε συλλόγους
-------------------------

### Πρώιμη σταδιοδρομία

Γεννημένος στη Μίνας, ο Αμπρέου αγωνίστηκε σε πολυάριθμους συλλόγους σε ολόκληρη την Αμερική (Ουρουγουάη, Αργεντινή, Μεξικό και Βραζιλία). Έκανε το ντεμπούτο του στις 4 Ιουνίου 1995 με την Ντεφενσόρ Σπόρτινγκ Κλουμπ της πατρίδας του. Επίσης, είχε ένα ανεπιτυχές πέρασμα από τη Ντεπορτίβο Λα Κορούνια, η οποία τον έστειλε δανεικό αρκετές φορές κατά τη διάρκεια του συμβολαίου του. Στη μοναδική του σεζόν στην Πριμέρα Ντιβισιόν, η οποία ξεκίνησε τον Ιανουάριο του 1998, έχοντας υπογραφεί από τη Σαν Λορένσο, σκόραρε για τους Γαλικιανούς σε μια νίκη με 3-1 επί της Μπαρτσελόνα στις 25 Ιανουαρίου.

### Ρίβερ Πλέιτ

Μετά την ένταξη του στη μεξικάνικη Τίγρες το 2007, ο Αμπρέου μπόρεσε να ακυρώσει το συμβόλαιο του με αυτή, για να μετακινηθεί στη Ρίβερ Πλέιτ - η Μεξικανική Ποδοσφαιρική Ομοσπονδία καθυστέρησε να αναγνωρίζει τη μεταγραφή λόγω ενός επιβαλλόμενου μορατόριουμ χρέους μεταξύ των σωματείων. Με τη Τίγρες έγινε ο μοναδικός ξένος που σκόραρε στο *Clasico Regio* (Τίγρες εναντίον Μοντερρέι, την οποία εκπροσώπησε το προηγούμενο έτος) εναντίον κάθε ομάδας. 

Στα μέσα του 2008, μετά από εξαντλητικές διαπραγματεύσεις, υπέγραψε συμβόλαιο με την Πρωταθλήτρια Ισραήλ, Μπεϊτάρ Ιερουσαλήμ. Εμφανίστηκε στους προκριματικούς γύρους του Τσάμπιονς Λιγκ, αλλά η ομάδα του αποκλείστηκε γρήγορα. Επιπλέον, δεν μπορούσε να αγωνιστεί στην εγχώρια διοργάνωση, λόγω μη πληρωμής του. 

Υπέγραψε ξανά με τη Ρίβερ Πλέιτ το Σεπτέμβριο του 2008, αφού τερμάτισε το συμβόλαιο του με τη Μπεϊτάρ, με μία συμφωνία διάρκειας μέχρι τον Ιούνιο του 2009. Λόγω της καθυστερημένης προσθήκης του, δεν κατάφερε να παίξει στο Πρωτάθλημα Αργεντινής, αλλά μόνο στο Κόπα Σουδαμερικάνα. Τον επόμενο χρόνο, ήταν επιλέξιμος τόσο για τις εγχώριες διοργανώσεις, όσο και για το Κόπα Λιμπερταδόρες. 

### Ρεάλ Σοσιεδάδ

Στις αρχές Ιανουαρίου του 2009, επέστρεψε στην Ισπανία μετά από δέκα χρόνια απουσίας, δανεικός από τη Ρίβερ στη Ρεάλ Σοσιεδάδ της Σεγούντα Ντιβισιόν, η οποία είχε χάσει το βασικό επιθετικό της για τη σεζόν Iñigo Díaz de Cerio, λόγω σοβαρού τραυματισμού στο πόδι. 
Στις 14 Μαρτίου, σκόραρε με χατ τρικ σε μια εκτός έδρας νίκη με 3-1 επί της πρωτοπόρου του πρωταθλήματος Χερέθ. Η ομάδα του, ωστόσο, τελικά απέτυχε να επιστρέψει στην κορυφαία κατηγορία.

### Μποταφόγκο

Στις 13 Ιουνίου 2009, ο Άρης υπέγραψε τον Αμπρέου από τη Ρίβερ Πλέιτ. Ωστόσο, τον Ιανουάριο του επόμενου έτους, ο Ουρουγουανός άλλαξε πάλι σύλλογο και χώρα, συμφωνώντας σε διετές συμβόλαιο με τη βραζιλιάνικη Μποταφόγκο. 

Στις 18 Απριλίου 2010, σημείωσε το δεύτερο γκολ στη νίκη της Μποταφόγκο με 2-1 εναντίον της Φλαμένγκο, που έδωσε στην ομάδα τον τίτλο του Καμπεονάτο Καριόκα. Τον Ιούλιο, το συμβόλαιο του επεκτάθηκε μέχρι τις 31 Δεκεμβρίου του επόμενου έτους με ρήτρα αποδέσμευσης ύψους 11,3 εκατομμυρίων δολαρίων, με τον παίκτη να δηλώνει ότι προηγουμένως είχε συνομιλίες με την Ουνιβερσιδάδ ντε Τσίλε από τη Χιλή και την Τράμπζονσπορ από την Τουρκία. 

Στις 6 Φεβρουαρίου 2011, συμμετείχε σε ένα δραματικό αγώνα εναντίον της Φλουμινένσε. Καθώς η Μποταφόγκο έχανε με 1-2, η ομάδα του κέρδισε πέναλτι και το εκτέλεσε με στυλ Πανένκα, με το Ντιέγκο Καβαλιέρι να το αποκρούει απλά μένοντας όρθιος. Μόλις πέντε λεπτά αργότερα, η Μποταγόγκο κέρδισε άλλο ένα πέναλτι και ο Αμπρέου το εκτέλεσε με τον ίδιο τρόπο, αυτή τη φορά στη δεξιά γωνία του τέρματος, καθώς ο Καβαλιέρι έπεσε στην αντίθετη κατεύθυνση. Λίγα λεπτά αργότερα, η Μποταφόγκο σκόραρε ξανά και κέρδισε τον αγώνα.

Στις 5 Ιουλίου 2012, δανείστηκε στη Φιγκεϊρένσε. Ωστόσο, καθώς η σεζόν τελείωσε με υποβιβασμό της ομάδας, το συμβόλαιό του τερματίστηκε μέσω του Twitter στις 24 Νοεμβρίου, μία ημέρα πριν από τον τελευταίο αγώνα εναντίον της Γκρέμιο.

### Σολ ντε Αμέρικα

Από τον Ιανουάριο του 2013 έως το Δεκέμβριο του 2015, είχε συμβόλαιο με τη Κλουμπ Νασιονάλ, όπου επίσης αγωνίστηκε με δανεισμό στις Ροσάριο Σεντράλ και Άουκας, κατά τη διάρκεια αυτού του χρονικού πλαισίου. Στις 28 Δεκεμβρίου 2015, η παραγουανή εφημερίδα D10 ανέφερε ότι ο Αμπρέου είχε συναντηθεί στην Ουρουγουάη με τον πρόεδρο της Σολ ντε Αμέρικα, Miguel Figueredo. Είχε ήδη λάβει μια πιο προσοδοφόρα προσφορά από το Μεξικό, αλλά την αρνήθηκε για να είναι πιο κοντά στη χώρα του και επιβεβαιώθηκε επισήμως η μεταγραφή του στις 6 Ιανουαρίου 2016.

### Τα τελευταία χρόνια

Στις 12 Νοεμβρίου 2016, ο 40χρονος Αμπρέου εντάχθηκε στη Μπάνγκου Ατλέτικο Κλούμπε της Βραζιλίας από τη Σάντα Τέκλα, με τη συμφωνία να τήθεται σε ισχύ τον ερχόμενο Ιανουάριο. Μετά από δέκα εμφανίσεις στο Πολιτειακό Πρωτάθλημα του Ρίο ντε Τζανέιρο, αποχώρησε.

Στις 4 Απριλίου 2017, υπέγραψε στη Σεντράλ Εσπανιόλ που συμμετείχε στη Σεγούντα Ντιβισιόν Ουρουγουάης. Στα τέλη Δεκεμβρίου του ίδιου έτους, εντάχθηκε στην Άουδαξ Ιταλιάνο του Πρωταθλήματος Χιλής από τη Ντεπόρτες Πουέρτο Μοντ, στην ίδια χώρα, αλλά μία κατηγορία χαμηλότερα. Αυτή η μεταγραφή έσπασε ένα παγκόσμιο ρεκόρ, καθώς τον χαρακτήρισε ως τον πρώτο παίκτη που έπαιξε για 26 επαγγελματικούς συλλόγους.

Επέστρεψε στη Βραζιλία τον Δεκέμβριο του 2018 στην ηλικία των 42 ετών, υπογράφοντας συμβόλαιο με τη Ρίο Μπράνκο.

Στις 10 Ιουνίου 2021 ανακοίνωσε ότι αποσύρεται, με τον αγώνα εναντίον της Λίβερπουλ από την Ουρουγουάη την επόμενη μέρα (11 Ιουνίου) να είναι ο τελευταίος του σε ηλικία σχεδόν 45 ετών.

Διεθνής σταδιοδρομία
--------------------

 Ο Αμπρέου σε προπόνηση της Ουρουγουάης το 2011. 
Ο Αμπρέου αγωνίστηκε για την Ουρουγουάη στο Παγκόσμιο Κύπελλο του 2002 και στα Κόπα Αμέρικα του 1997, του 2007 και του 2011, σημειώνοντας 2 γκολ στο τελευταίο. Έκανε το ντεμπούτο του για την Εθνική ομάδα στις 17 Ιουλίου 1996, σε φιλικό αγώνα εναντίον της Κίνας. Συνολικά έχει 70 συμμετοχές και 29 γκολ.

Στις 27 Μαΐου 2010, έφτασε μόλις πέντε γκολ λιγότερα από το διαχρονικό ρεκόρ της Ουρουγουάης, που κρατούσε ο Έκτορ Σκαρόνε για 79 χρόνια. Επιλέχθηκε για το Παγκόσμιο Κύπελλο του 2010 στη Νότια Αφρική, όπου εμφανίστηκε τρεις φορές ως αλλαγή. Στα προημιτελικά εναντίον της Γκάνας, ευστόχησε στο καθοριστικό πέναλτι στη διαδικασία των πέναλτι (1-1 μετά από 120 λεπτά), που έστειλε την Ουρουγουάη στους ημιτελικούς για πρώτη φορά σε 40 χρόνια.

Προπονητής
----------

Στις 26 Απριλίου 2019, ανακοινώθηκε ως προσωρινός προπονητής της Σάντα Τέκλα. Η αρχική συμφωνία είναι για περίοδο 1,5 μήνα, με τις δύο πλευρές να έχουν ανοικτή την προοπτική για αργότερα, ώστε να τον κρατήσουν ως παίκτη-προπονητή ή μόνο ως παίκτη.

Τίτλοι
------

### Ως παίκτης

#### Συλλογικές

**Σαν Λορέντζο**

* Πρωτάθλημα Αργεντινής: 2001 Clausura

**Νασιονάλ**

* Πρωτάθλημα Ουρουγουάης: 2001 Clausura/Uruguayo, 2003 Apertura, 2004 Apertura, 2005 Uruguayo

**Ρίβερ Πλέιτ**

* Πρωτάθλημα Αργεντινής: 2008 Clausura

**Μποταφόγκο**

* Καμπεονάτο Παουλίστα: 2010
* Τάσα Γκουαναμπάρα: 2010
* Τάσα Ρίο: 2010, 2012

**Σάντα Τέκλα**

* Πρωτάθλημα Ελ Σαλβαδόρ: 2016 Apertura

#### Διεθνής

**Ουρουγουάη**

* Κόπα Αμέρικα: 2011

### Ως προπονητής

#### Συλλογικές

**Σάντα Τέκλα**

* Κύπελλο Ελ Σαλβαδόρ: 2018-19

Παραπομπές
----------

1. ↑  (πολλαπλές γλώσσες) *Transfermarkt*. 53817. Ανακτήθηκε στις 9  Οκτωβρίου 2017.
2. ↑  «SEBASTIAN ABREU'S WORLD RECORD». Ανακτήθηκε στις 2 Μαΐου 2021.
3. ↑  «World Cup 2010: Uruguay's Sebastian Abreu 'as mad as he is intelligent'». The Daily Telegraph. 4 Ιουλίου 2010. Αρχειοθετήθηκε από το πρωτότυπο στις 7 Ιουλίου 2010. Ανακτήθηκε στις 16 Μαΐου 2019.
4. ↑  «Sebastián Abreu firmó con Audax Italiano, de Chile, y entró al Guinness como jugador que militó en más clubes (Sebastián Abreu signed with Audax Italiano of Chile and entered Guinness as the player who has represented the most clubs)» (στα Ισπανικά). Telegraph. 26 Δεκεμβρίου 2017.
5. 1 2  «Δεν είναι ψέμα: Ο 44χρονος Λόκο Αμπρέου ανακοίνωσε ότι σταματάει το ποδόσφαιρο!». Ανακτήθηκε στις 12 Ιουνίου 2021.
6. ↑  «Uruguayan set for Deportivo return». UEFA. 25 Απριλίου 2002.
7. ↑  «El Barça no gana en el 98 (Barça do not win in 98)» (στα Ισπανικά). Mundo Deportivo. 26 Ιανουαρίου 1998.
8. ↑  «Beitar strengthened for Wisla challenge». UEFA. 1 Ιουλίου 2008.
9. ↑  «El "Loco" Abreu ficha por la Real Sociedad ("Loco" Abreu signs for Real Sociedad)» (στα Ισπανικά). Liga Fútbol. 9 Ιανουαρίου 2009.
10. ↑  «Un hat-trick de Abreu tumba al Xerez (Hat-trick by Abreu downs Xerez)» (στα Ισπανικά). Diario AS. 14 Μαρτίου 2009.
11. ↑  «O Sebastian Abreu στον ΑΡΗ! (Sebastián Abreu to Aris!)». Aris FC. 13 Ιουνίου 2009. Αρχειοθετήθηκε από το πρωτότυπο στις 16 Ιουνίου 2009.
12. ↑  «The Panenka fail & success: Loco Abreu has a crazy five minutes (Botafogo-Fluminense)». Goal. 7 Φεβρουαρίου 2011.
13. ↑  «Figueirense utiliza twitter para anunciar rescisão com Loco Abreu (Figueirense uses twitter to announce rescision with Loco Abreu)» (στα Πορτογαλικά). Gazeta Esportiva. 24 Νοεμβρίου 2012.
14. ↑  «El Loco Abreu ya posa con la camiseta de Sol de América» [*Loco* Abreu already poses with Sol de América jersey] (στα Ισπανικά). D10. 28 Δεκεμβρίου 2015. Αρχειοθετήθηκε από το πρωτότυπο στις 31 Δεκεμβρίου 2015. Ανακτήθηκε στις 2 Ιανουαρίου 2016.
15. ↑  «Sol espera por Abreu y Wildo Alonso» [Sol waiting on Abreu and Wildo Alonso] (στα Ισπανικά). Hoy. 4 Ιανουαρίου 2016. Ανακτήθηκε στις 4 Ιανουαρίου 2016.
16. ↑  «Sebastián Abreu vestirá su camiseta número 21» (στα es). El Debate. 2016-01-06.. Ανακτήθηκε στις 2016-01-08.
17. ↑  «Sebastián Abreu jugará en el fútbol paraguayo» [Sebastián Abreu will play in Paraguayan football] (στα Ισπανικά). Torneos y Competencias. 7 Ιανουαρίου 2016. Ανακτήθηκε στις 8 Ιανουαρίου 2016.
18. ↑  «Sebastián Abreu signs for Paraguayan club Sol de América, his 22nd club». Box Score News. 7 Ιανουαρίου 2016. Ανακτήθηκε στις 8 Ιανουαρίου 2016.
19. ↑  «Abreu ya tiene nuevo equipo» [Abreu already has a new team] (στα Ισπανικά). Azteca Deportes. 12 Νοεμβρίου 2016. Αρχειοθετήθηκε από το πρωτότυπο στις 19 Οκτωβρίου 2018. Ανακτήθηκε στις 13 Νοεμβρίου 2016.
20. ↑  Faldon, Gustavo (1 Απριλίου 2017). «Após 10 jogos, Loco Abreu deixa o Bangu para voltar ao futebol uruguaio» [After 10 games, Loco Abreu leaves Bangu to return to Uruguayan football] (στα Πορτογαλικά). ESPN Brasil. Ανακτήθηκε στις 5 Απριλίου 2017.
21. ↑  Fernández, Nelson (2017-04-05). «Otra aventura para Sebastián Abreu, el hombre de los 25 clubes» (στα es). La Nación. Αρχειοθετήθηκε από το πρωτότυπο στις 2017-06-19.. Ανακτήθηκε στις 2017-04-05.
22. ↑  Garcia, Adriana (28 Δεκεμβρίου 2017). «Uruguay striker Sebastian Abreu signs for 26th club, breaks world record». ESPN. Ανακτήθηκε στις 28 Δεκεμβρίου 2017.
23. ↑  Pinheiro, Richard· Souza, Filipe (13 Δεκεμβρίου 2018). «Saiba o que o Rio Branco-ES ofereceu para convencer Loco Abreu a jogar o Capixaba 2019» [Know what Rio Branco-ES offered to convince Loco Abreu to play the 2019 Capixaba] (στα Πορτογαλικά). Globo Esporte. Ανακτήθηκε στις 14 Δεκεμβρίου 2018.
24. ↑  (Αγγλικά) Σεμπαστιάν Αμπρέου – Επιδόσεις στις διοργανώσεις της FIFA
25. ↑  «Washington Sebastian Abreu – Goals in International Matches». RSSSF.
26. ↑  Fletcher, Paul (2 Ιουλίου 2010). «Uruguay 1–1 Ghana (4–2 pens)». BBC Sport. Ανακτήθηκε στις 8 Ιουλίου 2017.
27. ↑  Lafuente, Javier (25 June 2012). «"Lanzar a lo Panenka no es locura, es clase"» (στα es). El País.. Ανακτήθηκε στις 2017-07-08.
28. ↑  «Sebastián "Loco" Abreu: "No vengo con una varita a transformar"» (στα es). Elsalvador.com. 2019-04-26.. Ανακτήθηκε στις 2019-04-28.

Εξωτερικοί σύνδεσμοι
--------------------

* Στατιστικά Argentine League (Ισπανικά)
* Προφίλ Σεμπαστιάν Αμπρέου στο BDFutbol
* Στατιστικά στο Football.org (Εβραϊκά)
* Στοιχεία Εθνικής Ομάδας (Ισπανικά)
* (Αγγλικά) Προφίλ Σεμπαστιάν Αμπρέου στο Soccerway
* Προφίλ στο Transfermarkt.com

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |